Ichinomiya (Chiba)

Yaponiyaning Chiba prefekturasida joylashgan shaharchadir. 2020-yil 31-dekabr holatiga koʻra, shaharchada 5643 ta xonadonda 12494 nafar aholi istiqomat qiladi va aholi zichligi 1 km² ga 540 kishidan toʻgʻri keladi. Shaharning umumiy maydoni 65,38 kvadrat kilometr (25,24 mi²).

 Geografiyasi 
Ichinomiya Chiba prefekturasining sharqiy qismida, prefektura poytaxti Chibadan taxminan 35 kilometr va Tokio markazidan 60-70 kilometr uzoqlikda joylashgan.

Markaziy Boso yarim orolining Tinch okeani sohiliga qaragan shaharning sharqiy qismi mashhur Kujukuri plyajining bir boʻlagini oʻz ichiga oladi. Gʻarbiy qismi esa Boso tepaligi tizmasida oʻrnashgan boʻlib, oʻrmonga qadar choʻzilgan uzun va chuqur vodiylardan tarkib topgan. Hudud qishloq xoʻjaligi suvi uchun tarqoq suv havzalariga ega. Ichinomiya daryosi shimolda, sharqdan gʻarbga tomon oqib oʻtadi va Tinch okeaniga borib quyiladi. Shahardagi eng baland choʻqqilar quyidagilardir: Shiroyama togʻida , sobiq qal’a joyi, Takafuji togʻi va Gundari togʻi .

 Qoʻshni munitsipalitetlar 
Chiba prefekturasi

 Isumi
 Chōsei
 Mutsuzava

 Iqlimi 
Ichinomiya nam subtropik iqlimga ega (Köppen Cfa), yozi issiq hamda qishi salqin va qor yogʻmaydi. Ichinomiyada oʻrtacha yillik harorat 15,4 °C ni tashkil etadi. Yillik oʻrtacha yogʻin miqdori 1717 mm boʻlib, sentyabr esa eng seryogʻin oy hisoblanadi. Avgustda eng yuqori harorat 26,0 °C, eng past harorati esa yanvarda, 5,8 °C atrofida boʻladiIchinomiya climate data.

 
Yaponiya aholini roʻyxatga olish maʼlumotlariga koʻraIchinomiya population statistics, Ichinomiya aholisi soni soʻnggi 20 yil ichida oʻsib bormoqda.

 Tarixi 
Hozirgi Ichinomiya hududida tub yerlik aholi eramizdan oldingi davrlardan buyon yashab kelgan. Hudud oʻz nomini Tamasaki ziyoratgohi, Ichinomiya yoki Kazusa viloyatining birinchi ziyoratgohi nomidan olgan. Sengoku davrida Boso yarim orolining deyarli mustaqil hukmdorlari boʻlgan Satomi sulolasi Ichinomiyada qal’a qurdilar. Hudud 1703-yil Genroku zilzilasidan vayron boʻlgan, shu davr davomida sunami qirgʻoqdan 1,5 kilometr ichkariga kirib borgan. Edo davrida bu hududda Ichinomiya domeni deb nomlangan 13000 koku feodal hududi hukmronlik qilgan. Meidzi davri boshlangandan soʻng, hudud tez sur’atlar bilan yozgi dam olish maskaniga aylantirildi, koʻplab taniqli siyosatchilar, harbiy arboblar, rassomlar va yozuvchilar yozgi qarorgohlarni tashkil etishdi. Ichinomiya shaharchasi 1889-yil 1-aprelda zamonaviy munitsipalitetlar tizimining oʻrnatilishi bilan Chosei tumanida tashkil etilgan. Ichinomiya 1953-yil 3-noyabrda qoʻshni Torami qishlogʻi bilan birlashtirilgan.

 Hukumat 
Ichinomiya toʻgʻridan-toʻgʻri saylanadigan mer hamda 13 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Chosei tumanidagi boshqa munitsipalitetlar bilan birgalikda Ichinomiya Chiba prefekturasi assambleyasiga bittadan aʼzoni qoʻshish huquqi mavjud. Milliy siyosat nuqtai nazaridan, shahar Yaponiya Diet quyi palatasining Chiba 11-okrugi tarkibiga kiradi.

 Iqtisodiyoti 
Ichinomiyaning asosiy tarmogʻi ixtisoslashgan qishloq xoʻjaligi boʻlib, asosan pomidor, poliz ekinlari va mevalar yetishtirishga ixtisoslashgan. Turistik va kurort sanoati ham mahalliy iqtisodiyotning asosiy tarkibiy qismi hisoblanadi. Shahar, shuningdek, Minami Kanto gaz koni ham joylashgan boʻlib, tabiiy gaz qazib olish mahalliy iqtisodiyotga oʻz hissasini qoʻshadi.

 Taʼlim tizimi 
Ichinomiya shahar hokimiyati tomonidan boshqariladigan ikkita davlat boshlangʻich maktabi hamda bitta davlat oʻrta maktabiga ega. Shaharda Chiba prefekturasi taʼlim kengashi tomonidan boshqariladigan bitta davlat yuqori maktabi faoliyat yuritadi. Prefekturada nogironlar uchun bitta maxsus taʼlim maktabi ham bunyod etilgan.

 Transport 

 Temir yoʻl 
20x20pxJR Sharq — Sotobo liniyasi

 Kazusa-Ichinomiya — Torami

 Magistral yoʻl 

 Kujukuri pullik yoʻli
 Togane yoki Tateyama uchun

 Mahalliy diqqatga sazovor joylar 

 Kujukuri plyaji
 Tamasaki Jinja
Galereya

 

 
 Rasmiy veb -sayt 
 Ichinomiya turizm assotsiatsiyasi
 Ichinomiyaga tashrif buyuring

Turkum:Chiba prefekturasidagi shaharchalar
Turkum:Ichinomiya (Chiba)